
[bookmark: _Toc226547404]GAZDASÁGI ÉS MONETÁRIS UNIÓ, GAZDASÁGI ÉS TÁRSADALMI KOHÉZIÓ

· A fenntartható finanszírozással kapcsolatos közzétételekről szóló rendelet felülvizsgálata

	Előadó:
	Javier DOZ ORRIT (Munkavállalók csoportja/ES)

	
	

	Hivatkozások:
	COM(2025) 841 final 
EESC-2025-04434-00-00-AC



Főbb pontok

Az EGSZB a következőket ajánlja:

· biztosítani kell, hogy a fenntartható finanszírozásra vonatkozó jogszabályok – többek között a közzétételi követelmények – egyszerűsítése ne gyengítse a pénzügyi rendszernek, valamint annak hitel- és befektetési termékeinek a hozzájárulását az európai zöld megállapodás célkitűzéseinek a jogilag előírt határidőkön belüli eléréséhez, és ne gyengítse a zöldrefestés elleni intézkedéseket, 
· az Európai Bizottság felülvizsgálati javaslatában meghatározott kizárások fenntartása és elismert ökológiai és szociális normák alkalmazása révén meg kell őrizni a fenntartható finanszírozással kapcsolatos közzétételekről szóló rendelet hitelességét és integritását, 
· olyan, rendkívül egyszerűsített és szabványosított szervezeti szintű közzétételeket kell megtartani, amelyek a termékszintű beszámolásból érdemben nem levezethető információkra korlátozódnak, 
· a testre szabott, termékspecifikus mérőszámok elterjedésének csökkentése céljából az egész kategóriára vonatkozó közzétételeket kell előírni a főbb káros hatásokra vonatkozó korlátozott számú, szabványosított mutatók alapján, 
· a fenntartható finanszírozással kapcsolatos közzétételekről szóló rendelet egészében fokozni kell a felelős vagyonkezelés szerepét és integrációját,
· a kezelt portfóliókat a pénzügyi termékek SFDR szerinti fogalommeghatározásán belül kell tartani,
· az átállási és a fenntartható kategórián belül a hatásbefektetés elismerésére vonatkozóan fenn kell tartani a közzétételen alapuló megközelítést, ugyanakkor egyértelműbb biztosítékok révén meg kell erősíteni a hitelességet,
· az átállási kategóriára való jogosultság kritériumaira vonatkozóan meg kell erősíteni az átállási tervekre vonatkozó követelményeket, a fenntartható finanszírozási kritériumoknak elő kellene írniuk a vállalatok számára, hogy a fosszilis tüzelőanyagokra, különösen a szénre vonatkozó, a Párizsi Megállapodással összhangban lévő hiteles kivezetési tervet fogadjanak el,
· biztosítani kell a tágabb fenntartható finanszírozási kerettel való összhangot, gondoskodva arról, hogy a termékkategóriák ne legyenek ellentétesek az EU éghajlat- és energiapolitikai célkitűzéseivel.

	Kapcsolattartó:
	Gerald Klec

	Tel.:
	+32 25469909

	E-mail:
	Gerald.Klec@eesc.europa.eu




· Uniós piaci integráció és hatékony felügyelet

	Előadó:
	Antonio GARCÍA DEL RIEGO (Munkáltatók csoportja/ES)

	
	

	Hivatkozások:
	COM (2025) 941 final 
COM (2025) 942 final
COM (2025) 943 final
EESC-2025-04268-00-00-AC



Főbb pontok

Az EGSZB:

· úgy véli, hogy a tőkepiacok hozzájárulnak a tőkeallokációhoz, és tükrözik a társadalom saját jövőjébe vetett bizalmát,
· kéri a társjogalkotókat, hogy támogassák az Európai Bizottság javaslataiban meghatározott célkitűzéseket és intézkedéseket, és hangsúlyozza, hogy ambiciózusabb reformokra van szükség; sürgeti a tagállamokat, hogy határozottan kötelezzék el magukat a tőkepiaci integráció mellett, és fejlesszék a helyi piacokat,
· sürgeti a társjogalkotókat, hogy támogassák a jelentős határokon átnyúló tevékenységeket folytató piaci infrastruktúrák központi felügyeletét; hangsúlyozza, hogy a felügyeletnek Unió-szerte azonos eredményeket kell hoznia; javasolja a felelősségi körök egyértelmű elosztását a párhuzamosságok és az összetettség csökkentése érdekében, valamint a koordinációt az egymást átfedő felügyeleti szintek elkerülése érdekében,
· kéri, hogy fontolják meg az ágazati jogszabályokban szereplő további, egymást átfedő jelentéstételi kötelezettségek megszüntetését, valamint az egyenlő versenyfeltételek biztosítását a tárgyalások során; további intézkedéseket javasol az alapkezelők általi elszámolás ösztönzésére; kéri, hogy értékeljék az arányosság elvének alkalmazását a DORA-keretben,
· intézkedéseket szorgalmaz az átláthatóság megerősítése és az uniós részvénypiacok likviditási széttagoltságának csökkentése érdekében; javasolja a végrehajtási mechanizmusok közötti egyenlő versenyfeltételek megerősítését, beleértve a rendszeres internalizálókra vonatkozó átláthatósági követelmények felülvizsgálatát; javasolja, hogy az ESMA és az Egyesült Királyság Pénzügyi Felügyeleti Hatósága működjön együtt az adatokkal kapcsolatos problémák megoldása érdekében; támogatja azt a javaslatot, hogy a rendszeres internalizálókat bevonják a saját tőkére vonatkozó, kereskedés előtti összesítettadat-szolgáltatásba,
· javasolja, hogy fontolják meg egy „határon átnyúló fedezett kötvény” kategória létrehozását a nagyszabású zárt körű kibocsátásokra, melyekre uniós szintű szabálykönyv vonatkozna az ESMA felügyelete alatt. Az EU-nak le kell vonnia a sikeres külföldi kezdeményezések pragmatikus tanulságait. Erre jó példa az Egyesült Államok nemzeti értékpapírpiacok fejlesztéséről szóló törvénye[footnoteRef:1] (NSMIA), [1:  	National Securities Markets Improvement Act of 1996, jelentés, az Egyesült Államok Kongresszusa, 1996.] 

· üdvözli az arra irányuló erőfeszítéseket, hogy megkönnyítsék az innovációt és felszámolja a megosztott főkönyvi technológián (DLT) alapuló innováció előtt álló szabályozási akadályokat,
· támogatja a kiegyenlítés véglegességéről szóló irányelv felülvizsgálatát; ajánlja a kiegyenlítési mechanizmus javasolt módosításainak értékelését annak biztosítása érdekében, hogy a rendes fizetésképtelenségi szabályok alkalmazását ne mellőzzék indokolatlan mértékben.

	Kapcsolattartó:
	Sergio Lorencio Matallana

	Tel.:
	+32 25469240

	E-mail:
	Sergio.LorencioMatallana@eesc.europa.eu


[bookmark: _Toc75527081][bookmark: _Toc226547405]

FOGLALKOZTATÁS- ÉS SZOCIÁLPOLITIKA, UNIÓS POLGÁRSÁG

· A foglalkoztatás és a munkakörülmények minőségének javítása a kapcsolódó eszközök (beleértve a mesterséges intelligenciát is) bevezetésével és előmozdításával, valamint a szociális párbeszéd és a kollektív tárgyalások megerősítésével

	Előadó:

	Nicoletta MERLO (Munkavállalók/IT)

	Hivatkozások:
	Feltáró vélemény az EU Tanácsa ciprusi elnökségének felkérésére
EESC-2025-03786-00-00-AC-TRA




Főbb pontok
Az EGSZB:
· hangsúlyozza, hogy a mesterséges intelligencia és az algoritmikus irányítás javíthatja a foglalkoztatás és a munkakörülmények minőségét, ha közben tiszteletben tartják az emberi ellenőrzés elvét. Emellett – az európai termelékenység és versenyképesség fokozása révén – a mesterséges intelligencia és az algoritmikus irányítás elősegíti a gazdasági, környezeti és társadalmi szempontból fenntartható növekedést is,
· elismeri, hogy a mesterséges intelligencia stratégiai eszközként szolgálhat a munkahelyi biztonság és egészségvédelem megerősítéséhez, feltéve, hogy megelőzik a megkülönböztetés vagy a visszaélés kockázatát,
· kiemeli, hogy a mesterséges intelligencia használata javíthatja a munkaszervezést, valamint a munka és a magánélet közötti egyensúlyt,
· elismeri, hogy a mesterséges intelligencia és a munkaerőpiaci információs eszközök segítenek a készségigények előrejelzésében, valamint a képzés, átképzés és a szakmai fejlődési pályák támogatásában,
· felhívja a figyelmet arra, hogy a mesterséges intelligencia és az algoritmikus irányítás bevezetése kockázatokkal is jár – ilyen például a munka intenzívebbé válása, a megnövekedett pszichoszociális kockázatok, a döntéshozatali autonómia csökkenése és a technostressz. A munkahelyi biztonsági és egészségvédelmi kerettel összhangban, amely előírja a munkáltatók számára, hogy értékeljék a munkavállalók egészségét és biztonságát érintő valamennyi kockázatot, ezek a kockázatok adott esetben a munkahelyi biztonsági és egészségvédelmi kockázatértékelés hatálya alá tartoznak, és azokat megfelelő intézkedésekkel, a szociális partnerek bevonásával és a megfelelő szintű kollektív tárgyalások keretében kell kezelni,
· hangsúlyozza, hogy a mesterségesintelligencia- és algoritmikus irányítási rendszerek használata során biztosítani kell az átláthatóságot, a megmagyarázhatóságot és a méltányosságot,
· rámutat, hogy elő kell mozdítani az átlátható, arányos és megfelelően védett adatfelhasználást, többek között azzal, hogy egyértelmű korlátozásokat vezetnek be a tolakodó alkalmazások használatára vonatkozóan,
· támogatja az Európai Parlament állásfoglalását, amelyben arra kéri az Európai Bizottságot, hogy alaposan értékelje ki a mesterséges intelligencia és az algoritmikus irányítás eszközeinek munkahelyi bevezetésével kapcsolatos meglévő jogszabályokat, és az értékelés eredményei alapján terjesszen elő uniós javaslatot kifejezetten a munkahelyi algoritmikus irányításra vonatkozóan, hogy teljes mértékben kezelni lehessen a munkakörülményekre gyakorolt speciális hatásokat. Ugyanakkor el kell kerülni, hogy egymást átfedő jogi eszközök jöjjenek létre, és javítani kell a belső piac harmonizációját, 
· véleménye szerint a mesterséges intelligencia és az algoritmikus irányítás eszközeinek munkahelyi bevezetése kapcsán teljes mértékben végre kell hajtani és érvényesíteni kell a jelenleg alkalmazandó rendelkezéseket – többek között az általános adatvédelmi rendeletből (GDPR) és a mesterséges intelligenciáról szóló rendeletből (MI-rendelet) eredő rendelkezéseket. Úgy véli, hogy ez lehetőséget kínál arra is, hogy védelmük megerősítése érdekében valamennyi munkavállalóra kiterjesszék a platformalapú munkavégzésről szóló irányelv algoritmikus irányításra vonatkozó elveit, 
· hangsúlyozza, hogy a szociális párbeszéd és a kollektív tárgyalások minden szinten, valamint a Mesterséges Intelligenciával Foglalkozó Európai Hivatal, az Európai Bizottság és a szociális partnerek közötti strukturált együttműködés központi szerepet játszik annak biztosításában, hogy a mesterséges intelligencia bevezetése hozzájáruljon a méltányos, inkluzív és versenyképes digitális átálláshoz, szisztematikusan figyelembe véve a nemek, a generációk és a kiszolgáltatottság dimenzióit, illetve a kkv-k szükségleteit.


	Kapcsolattartó:
	Ana Dumitrache

	Tel.:
	+32 25468131

	E-mail:
	Ana.Dumitrache@eesc.europa.eu





· A fogyatékossággal élő személyek társadalmi befogadása és önálló életvitele magas színvonalú és szakosodott szociális szolgáltatások révén

	Előadó:
	Pietro Vittorio BARBIERI (Civil társadalmi szervezetek csoportja/IT)

	

	Hivatkozások:
	saját kezdeményezésű vélemény

	
	EESC-2025-03630-00-00-AC



Főbb pontok

Az EGSZB:

· [bookmark: _Toc225158883]megjegyzi, hogy a meglévő adatok az intézményesítés tendenciáját mutatják,
· [bookmark: _Toc225158884]szükségesnek tartja egy olyan kötelező erejű irányelv elfogadását, amely a fogyatékossággal élő személyek jogairól szóló ENSZ-egyezmény 19. cikkét konkrét követelményekként fogalmazza meg, egyértelműen meghatározva az „intézmény” és a „közösségi alapú szolgáltatás” fogalmát. Ezzel párhuzamosan szükség van az intézményesítettség csökkentésére (az intézményi kitagolásra) irányuló, külön költségvetéssel, határidőkkel és mérhető mutatókkal rendelkező nemzeti stratégiákra, amelyeket a fogyatékossággal foglalkozó szervezetekkel közösen alakítanak ki,
· [bookmark: _Toc225158885]kéri, hogy a megfizethető lakhatásra vonatkozó tervbe építsenek be hivatkozást az intézményi kitagolásra, az akadálymentességi követelményeket integrálják valamennyi uniós finanszírozású lakáscélú beruházásba, dolgozzanak ki nemzeti stratégiákat az akadálymentes lakhatásra vonatkozóan, valamint fokozzák az ESZA+, az ERFA és az InvestEU közötti szinergiákat a közösségi alapú támogatott lakhatási megoldások bővítése érdekében,
· [bookmark: _Toc225158886]megismétli, hogy felül kell vizsgálni a felnőttek nemzetközi védelméről szóló rendeletre irányuló európai bizottsági javaslatot[footnoteRef:2], a fogyatékossággal élő személyek jogairól szóló egyezmény, különösen annak 12. és 19. cikke mint elsődleges jogi hivatkozási elv alapján, [2: 	HL C, C/2024/1581, 2024.3.5., ELI.] 

· [bookmark: _Toc225158887]kéri, hogy a 2028–2034-es időszakra vonatkozó jövőbeli többéves pénzügyi keretben tartsák fenn és erősítsék meg a védzáradékokat, és az európai alapok kérdését olyan feltételekhez kössék, amelyek biztosítják, hogy ezek az alapok ne váljanak éppen a szegregáló környezet finanszírozásának eszközévé. 

	Kapcsolattartó:
	
	Valeria Atzori

	Tel.:
	
	+ 32 25468774

	E-mail:
	
	Valeria.Atzori@eesc.europa.eu





[bookmark: _Toc24617160][bookmark: _Toc75527082][bookmark: _Toc226547406]KÖZLEKEDÉS, ENERGIA, INFRASTRUKTÚRA ÉS INFORMÁCIÓS TÁRSADALOM

· Az N2 kategóriájú elektromos járművek mentesítése a sebességkorlátozó készülékek beszerelésére vonatkozó követelmények alól

	Előadó:
	Miroslav HAJNOŠ (Munkavállalók csoportja/SK)

	
	

	Hivatkozások:
	COM(2025) 999 final 
EESC-2026-00219-00-00-AC



Főbb pontok

Az EGSZB:

· [bookmark: _Hlk221271736]hangsúlyozza, hogy a szabályozás egyszerűsítése nem mehet a meglévő közúti közlekedésbiztonsági előírások vagy a járművezetők és a veszélyeztetett úthasználók, köztük a kerékpárosok és a gyalogosok védelmének rovására, 
· hangsúlyozza, hogy a javasolt kezdeményezésnek teljes mértékben összhangban kell maradnia az EU közös közlekedéspolitikájának célkitűzéseivel, és illeszkednie kell a közúti közlekedésbiztonsági kerethez, 
· rámutat, hogy a kibocsátásmentes haszongépjárművek fontos szerepet töltenek be az uniós éghajlat-politikai célkitűzések elérése szempontjából, különösen a városi logisztika és a szolgáltatásnyújtás területén,
· arra kéri az Európai Bizottságot, hogy – elfogadása esetén – egyelőre továbbra is kösse feltételekhez a mentességet. A feltételességet bizonyos idő elteltével értékeléshez kell majd kötni.

	Kapcsolattartó:
	Aleksandra Sarman Grilc

	Tel.:
	+32 25468333

	E-mail:
	Aleksandra.SarmanGrilc@eesc.europa.eu





· A nehézgépjárművekre vonatkozó kibocsátásijóváírás-számítás (2025–2029)

	Előadó:
	Corina Andrea MURAFA BENGA (Civil társadalmi szervezetek/RO)


	Hivatkozások:
	(COM(2025) 784 final)

	
	EESC-2026-00229-00-00-AC



Főbb pontok

Az EGSZB:

· elismeri, hogy a gépjárműipar mind a munkahelyteremtés, mind pedig a gazdaság és a társadalom egésze számára nyújtott hozzáadott érték szempontjából fontos szerepet tölt be az európai gazdaságban, és azt is látja, hogy a gyártók globális versenyképességének fenntartásához – különösen az erősen támogatott nemzetközi szereplőkkel szemben – és a magas képzettséget igénylő munkahelyek védelméhez elengedhetetlen egy támogató szabályozási keret. A gépjárműiparnak azonban részt kell vennie az üvegházhatásúgáz-kibocsátás csökkentésére irányuló közös erőfeszítésekben,
· úgy véli, hogy méltányosan meg kell osztani az erőfeszítéseket a gyártók (kínálati oldal), a közlekedési vállalatok és a fuvarozók (keresleti oldal) és az állam/energiaágazat között (töltőinfrastruktúra mint előfeltétel), és rámutat, hogy meg kell teremteni a szükséges előfeltételeket,
· ajánlja, hogy a jóváírás- és szankciószámítások 2025-re vonatkozó indexálása 2027-ig maradjon érvényben. Ez az ideiglenes megközelítés rövid távú rugalmasságot biztosít az azonnali szankciók elkerülése érdekében, ugyanakkor megvédi az éghajlat-politika hosszú távú integritását és a gazdaságpolitikák kiszámíthatóságát.

	Kapcsolattartó:
	Maja Radman

	Tel.:
	+32 25469051

	E-mail:
	Maja.Radman@eesc.europa.eu 





· EURATOM – Kutatási és képzési program (2028–2032)

	Előadó:
	Alena MASTANTUONO (Munkáltatók csoportja/CZ)


	Hivatkozások:
	COM(2025) 594 final
EESC-2025-03597-00-00-AC



Főbb pontok

Az EGSZB:

· sürgeti a vállalatok megfelelő finanszírozását méretüktől függetlenül, valamint számos szereplő bevonását az együttműködésen alapuló és határokon átnyúló kutatási és innovációs partnerségekbe, ezáltal fokozva az európai ipari ökoszisztémák versenyképességét és az EU gazdasági biztonságát,
· úgy véli, hogy a fúziós energia fejlesztése a program kulcsfontosságú finanszírozási eleme, és fontosnak tartja az EU ITER-ben betöltött szerepének támogatását azzal a céllal, hogy globális összefüggésben megerősítsék az európai fúziósenergia-ökoszisztémát, és felgyorsítsák a fúziós energia piaci elterjedését és alkalmazását az EU-ban;
· hangsúlyozza, hogy az energiaágazatban megfelelő finanszírozásra van szükség más nukleáris technológiák, többek között a kis méretű és fejlett moduláris reaktorok (SMR-ek és AMR-ek), a fejlett üzemanyagok és anyagok, valamint a radioaktív hulladékok és a kiégett fűtőelemek kezelésére szolgáló biztonságos megoldások fejlesztéséhez, különös tekintettel a nukleárisüzemanyag-ciklusra;
· szorgalmazza, hogy az erőforrásokat a nukleáris technológiák nem energiatermelési célú fejlesztésére és alkalmazására összpontosítsák, például az orvosi, űrkutatási, mezőgazdasági és ipari ágazatokban történő alkalmazásokra; a kockázatmegelőzést és a kockázati felkészültséget, valamint az emberek és a környezet védelmét a biztonsági és védelmi kockázatokkal szemben a program átfogó célkitűzéseinek tartja, és kéri, hogy a civil társadalom képviselőivel folytatott kommunikáció és interakció révén hívják fel a figyelmet a nukleáris kérdésekre;
· sürgeti a nukleáris területen a készségek és kompetenciák fejlesztésébe való megfelelő beruházást azzal a céllal, hogy biztosítsák mind a világszínvonalú tehetségek, mind a képzett munkaerő rendelkezésre állását; e célból ösztönzi, hogy a nukleáris kérdéseket minden szinten építsék be az oktatásba, és mozdítsák elő a nukleáris szakmák vonzerejét, ugyanakkor a magas szintű kutatási és technológiai infrastruktúra révén fokozzák a határokon átnyúló mobilitást és hálózatépítést;

	Kapcsolattartó:
	Albert Precup

	Tel.:
	+32 25469326

	E-mail:
	Albert.Precup@eesc.europa.eu





· Katonai mobilitás

	Előadó:
	Tomas ARVIDSSON (Munkáltatók/SE)

	
	

	Hivatkozások:
	COM(2025) 847 final 

	
	EESC-2025-04194-00-00-AC



Főbb pontok

Az EGSZB:

· hangsúlyozza, hogy a katonai mobilitás létfontosságú az EU-ban az elrettentés és a védelem szempontjából, különösen az EU keleti határán lévő frontországok és tranzittagállamok számára, és a következőket kéri:
· a rendelet végrehajtása során kezeljék prioritásként ezeknek a régióknak a gyors katonai megerősítését,
· egyszerűsítsék és harmonizálják a logisztikával, a vámügyi eljárásokkal és a szállítással kapcsolatos szabályokat úgy, hogy az ne menjen a munkavállalók jogainak, munkakörülményeinek vagy biztonsági normáinak rovására,
· hangsúlyozza, hogy a polgári erőforrások és személyzet kritikus szerepet játszik a katonai mobilitásban, amihez a következőkre van szükség:
· egyértelmű jogi keretek a békeidőben és a válságokban való részvételük meghatározására, valamint átláthatóság az EMERS keretében előirányzott sürgősségi eltérések kapcsán, amelyeknek aktiválásuk esetén indokoltnak, arányosnak és korlátozott időtartamúnak kell maradniuk, kellően figyelembe véve a járművezetők jóllétét,
· méltányos díjazás, hatékony védelem (pl. biztosítás), 
· beruházások a szállítás terén dolgozók munkakörülményeinek javításába, hogy azok mellett javuljanak a foglalkoztatási körülmények és a képzési lehetőségek is, 
· kiemelt uniós finanszírozást sürget a kettős felhasználású infrastruktúra és technológiák számára, beleértve a következőket:
· vasutak, közutak, adathálózatok, műholdas kommunikáció, drónok és innovatív meghajtórendszerek a versenyképesség, a belső piaci kohézió és a reziliencia fokozása érdekében,
· az Európai Hálózatfinanszírozási Eszköz (CEF) közlekedési költségvetésének jelentős növelése, a katonai mobilitásra elkülönített forrásokkal;
· hosszú távú uniós beruházási eszköz a nagyszabású katonai mobilitási projektek finanszírozására,
· szigorú kritériumokat szorgalmaz a katonai szállítási műveletek polgári gazdasági szereplőknek történő alvállalkozásba adására vonatkozóan, különösen a közúti és tengeri ágazatokban, biztosítva a következőket:
· átláthatóság azzal kapcsolatban, hogy az adott alvállalkozó jogszerűen működik-e, és mennyire tartja be a szabályokat,
· az engedélyek, járműnyilvántartások és a szabályoktól eltérő működés ellenőrzése,
· hangsúlyozza, hogy a tervezés, a képzés és a gyakorlatok legkorábbi szakaszától kezdve strukturált párbeszédre van szükség a civil társadalommal és a szociális partnerekkel a következők érdekében:
· a társadalmi elfogadottság és a működési hatékonyság biztosítása,
· korrupcióellenes biztosítékok beépítése a közbeszerzésbe és az alvállalkozásba adásba, beleértve a tényleges tulajdonosi viszonyok nyilvánossá tételét és az alvállalkozói láncok ellenőrizhetőségét.

	Kapcsolattartó:
	Konstantina Angelopoulou

	Tel.:
	+32 25469747

	E-mail:
	Konstantina.Angelopoulou@eesc.europa.eu





· Tiszta vállalati járművek

	Előadó:
	Corina Andrea MURAFA BENGA (Civil társadalmi szervezetek/RO)

	
	

	Hivatkozások:
	COM(2025) 994 final
EESC-2025-03938-00-00-AC



Főbb pontok

Az EGSZB:

· javasolja, hogy a rendelet adjon egyértelmű jelzést a kibocsátásmentes és alacsony kibocsátású járművek számára. Az alacsony kibocsátású járművek rövid és középtávon előmozdítják az alternatív üzemanyagok infrastruktúráját, és támogatják az ipari alkalmazkodást, ha elsősorban elektromos üzemmódban használják őket, 
· felhívja a figyelmet arra, hogy a nemzeti célok nem lehetnek alacsonyabbak a piac által már elért eredményeknél, az átültetés során nem válhatnak vállalati célokká, és azokat a támogató töltőinfrastruktúra hatékony kiépítésének és a villamosenergia-hálózatok megfelelő kapacitásának kell kísérnie a vállalkozások versenyképességének megőrzése érdekében, 
· arra kéri a tagállamokat, hogy vegyenek fontolóra adóösztönzőket a vállalati flották dekarbonizációjára, többek között a fosszilis tüzelőanyaggal működő vállalati autóknak nyújtott közvetlen és közvetett előnyök megszüntetése révén,
· újólag megerősíti a technológiai semlegesség elvét a közúti közlekedés dekarbonizációja érdekében. A tervezésnek következetesnek kell lennie valamennyi közlekedési mód esetében, és meg kell felelnie a fenntarthatósági, életciklus- és gazdasági megvalósíthatósági kritériumoknak, 
· sürgeti a nemzeti tervek uniós szintű felügyeletét. A felügyeletnek értékelnie kell a teljességet és a kitűzött célértékekhez viszonyított előrehaladást, lehetővé kell tennie a nemzeti tervek strukturált összehasonlítását, és támogatnia kell a korrekciós nyomon követést és a közös tanulást.

	Kapcsolattartó:
	Albert Precup

	Tel.:
	+32 25469326

	E-mail:
	Albert.Precup@eesc.europa.eu





· Európai hálózati csomag

	Előadó:
	Thomas KATTNIG (Munkavállalók csoportja/AT)


	Hivatkozások:
	COM(2025) 1005 final
COM(2005) 1006 final
COM(2005) 1007 final
EESC-2025-03854-00-00-AC



Főbb pontok

Az EGSZB:
 
· hangsúlyozza, hogy a fenntartható, biztonságos és megfizethető energiaellátást közjószágként, valamint az EU jólétének, versenyképességének és társadalmi kohéziójának sarokköveként kell elismerni,
· felszólít a költségeket tükröző hálózati díjakra és  emelésére a betáplálási díjakra vonatkozó uniós felső határok a differenciált díjak lehetővé tétele érdekében, amelyek ösztönzik a hálózatot támogató magatartást, biztosítják a beruházások kiszámíthatóságát és csökkentik a fogyasztók pénzügyi terheit,
· támogatja a decentralizált energiatermelés bővítését, ami csökkentheti a hálózatbővítés szükségességét, és erősítheti az energetikai átállás társadalmi elfogadottságát,
· szorosabb uniós koordinációt szorgalmaz a hálózatirányítás terén, amely ugyanakkor fenntartja a tagállamok tervezési és felügyeleti felelősségét, amikor a hálózatbővítés, a szűk keresztmetszetek kezelésének és a stabilitásnak a költségei elsősorban nemzeti jellegűek, és hangsúlyozza annak fontosságát, hogy felgyorsítsák a villamosenergia-hálózatok digitalizálását, és biztosítsák, hogy a hálózatfejlesztési tervek összhangban legyenek a nemzeti energia- és klímatervekkel,
· felszólít az Európai Hálózatfinanszírozási Eszköz keretében nyújtott finanszírozás növelésére, és hangsúlyozza a hálózatbővítés állami társfinanszírozását, többek között olyan intézményeken keresztül, mint az EBB, biztosítva az európai értékteremtést, a kkv-k részvételét és a projektek időben történő végrehajtását, tiszteletben tartva a munkajogot (az uniós és a nemzeti jog szerint) és a kollektív tárgyalásokat, ugyanakkor megelőzve a bizonyos típusú vállalatokkal vagy tagállamokkal szembeni indokolatlan megkülönböztetést. Javasolja továbbá államilag támogatott hibridtőke-eszközök bevezetését a finanszírozási költségek csökkentése és annak biztosítása érdekében, hogy az előnyöket megfizethetőbb díjakon keresztül továbbadják a rendszerhasználóknak,
· hangsúlyozza, hogy az infrastrukturális beruházásoknak hozzá kell járulniuk a társadalmi-gazdasági stabilitáshoz és a regionális fejlődéshez, többek között azáltal, hogy foglalkoztatási lehetőségeket teremtenek a nagy szén-dioxid-kibocsátású ágazatokra átálló munkavállalók számára,
· kéri, hogy a hálózatbővítést ismerjék el biztonsági szempontból releváns intézkedésként, és építsék be a SAFE-rendelet finanszírozási és támogatási mechanizmusaiba, biztosítva ugyanakkor a gyorsított engedélyezési eljárásokat azáltal, hogy elegendő erőforrást nyújtanak a hatóságok számára.

	Kapcsolattartó:
	Giorgia Bordignon
	

	Tel.:
	+32 25468535
	

	E-mail:
	GiorgiaAndrea.Bordignon@eesc.europa.eu 
	





· A lakáshiány kezelése megfizethető, fenntartható és családbarát lakhatási politikák révén

	Előadó:
	Thomas KATTNIG (Munkavállalók csoportja/AT)


	Hivatkozások:
	Feltáró vélemény az EU Tanácsa ciprusi elnökségének felkérésére
EESC-2025-3564-00-00-AC



Főbb pontok

Az EGSZB:

· sürgeti az Európai Bizottságot, hogy fogadjon el ambiciózusabb intézkedéseket a strukturális lakhatási válság kezelésére. Ezen belül állapítson meg jobb keretfeltételeket, építse be a megfelelő és megfizethető lakhatáshoz való jogot az elsődleges uniós jogba, tegyen ajánlásokat a folyamatban lévő financializáció elleni küzdelemre vonatkozóan, biztosítson megfelelő finanszírozást és fektessen nagyobb hangsúlyt a fiatalokra, a családokra és a fenntarthatóságra, 
· átfogó szemléletet szorgalmaz, amely a környezeti felelősség és a megfizethetőség ötvözésére összpontosít, és kéri a kiszolgáltatott helyzetben lévő háztartások szabályozott alapvető energiafogyasztásának biztosítását, valamint a hálózatról való lekapcsolásuk tilalmát,
· az állami támogatásokra vonatkozó szabályokban szélesebb körű és egyértelműen meghatározott mentességet szorgalmaz az Unió-szerte alkalmazott, közjóléti célú lakhatási modellek védelme érdekében. A célcsoportok meghatározását és a jövedelemellenőrzések elvégzését a szubszidiaritás elvével összhangban a tagállamokra kell bízni,
· kéri, hogy a fosszilis tüzelésű fűtéssel ellátott lakások bérbeadói viseljék az e lakásokra eső szén-dioxid-adó egy részét annak érdekében, hogy megvédjék a bérlőket a költségek áthárítása miatti túlzott bérletidíj-emelkedéstől,
· megállapítja, hogy a PPP-k szerepet játszhatnak a megfizethető lakhatás elérhetővé tételében, ha azokat egyértelmű keret, kötelező előzetes ár-érték elemzés és a kötelezettségek közzététele, nyereségrészesedés, a szerződések megfizethetőségét biztosító mechanizmusok, valamint szociális és környezetvédelmi biztosítékok kísérik. A lakhatás terén alkalmazott korlátozottan profitorientált modell kiváló példája az ilyen együttműködésnek,
· megismétli, hogy a tagállamoknak szociális klímaterveket kell benyújtaniuk, és teljesíteniük kell az ezek keretében tett kötelezettségvállalásaikat,
· úgy véli, hogy a következő többéves pénzügyi keretben növelni kell a Szociális Klímaalap, az Igazságos Átmenet Alap és az ESZA+ előirányzatait, és hogy a zöld felújításokra szánt uniós finanszírozási forrásokat közvetlenül a rászoruló háztartások és családok rendelkezésére kell bocsátani.

	Kapcsolattartó:
	Francesco Napolitano

	Tel.:
	+32 25468921

	E-mail:
	Francesco.Napolitano@eesc.europa.eu  





[bookmark: _Toc75527083][bookmark: _Toc226547407]EGYSÉGES PIAC, TERMELÉS ÉS FOGYASZTÁS

· Digitális omnibusz csomag


	Előadó:
Társelőadó:
	Heiko WILLEMS (Munkáltatók csoportja/DE)
Angelo PAGLIARA (Munkavállalók csoportja/IT)


	Hivatkozások:
	COM(2025) 836 final 
COM(2025) 837 final 

	
	EESC-2025-03929-00-00-AC



Főbb pontok

Az EGSZB:

· rámutat, hogy a digitális omnibusz csomag és a mesterséges intelligenciáról szóló omnibusz csomag várhatóan előmozdítja egy dinamikus, méltányos és fenntartható digitális gazdaság létrejöttét, amely a vállalkozások, a munkavállalók, a fogyasztók és az egész társadalom javát szolgálja, és valamennyi egyszerűsítési intézkedést velük partnerségben kell kidolgozni és végrehajtani,
· kéri, hogy valamennyi vonatkozó jogi aktusban egyértelműen határozzák meg a „személyes adat”, az „adatbirtokos”, a „felhasználó”, az „adatkezelési szolgáltatás” és a „forgalomba hozatal” fogalmát,
· azt ajánlja, hogy a nagy kockázatú MI-kötelezettségek alkalmazási határidejét annak megfelelően határozzák meg – szükség esetén bevonva a szociális partnereket –, hogy rendelkezésre állnak-e a CEN/CENELEC által kidolgozott harmonizált szabványok, illetve hogy a bejelentett szervezetek milyen kapacitással rendelkeznek,
· úgy véli, hogy azokra az esetekre, ha egy szolgáltató a 6. cikk (4) bekezdése alapján úgy ítéli meg, hogy valamely MI-rendszer nem nagy kockázatú, helyénvaló lenne megfelelő átláthatósági mechanizmusokat biztosítani az illetékes nemzeti hatóságok számára,
· határozottan támogatja egy valóban interoperábilis uniós „egyablakos ügyintézési pont” létrehozását a NIS2 irányelvben, az általános adatvédelmi rendeletben, a DORA-rendeletben, az eIDAS-rendeletben és a CER-irányelvben meghatározott bejelentésekhez,
· támogatja a dokumentáció, a jelentéstétel és az eljárások egyszerűsítésének kiterjesztését a kis méretű, közepes piaci tőkeértékű vállalatokra (a kkv-k és az induló innovatív vállalkozások mellett),
· úgy véli, hogy az adatmegosztási jogszabály szerinti kötelező adatmegosztási követelményeket csak azokra az esetekre kell korlátozni, amikor erre feltétlenül szükség van, például szükséghelyzetekben vagy a munkavállalói és az alapvető jogok védelme érdekében,
· ösztönzi az Európai Bizottságot, hogy összpontosítson az önkéntes adatmegosztás ösztönzőire, és az átláthatóság és a bizalom fenntartása érdekében mozdítsa elő a közös európai adatterek megvalósítását.

	Kapcsolattartó:
	Marco Manfroni

	Tel.:
	+32 254 69 140

	E-mail:
	Marco.Manfroni@eesc.europa.eu





· 2025. évi stratégiai előretekintési jelentés

	Előadó:
	Philip VON BROCKDORFF (Munkavállalók csoportja/MT)


	Hivatkozások:
	COM(2025) 484 final

	
	EESC-2025-03385-00-00-AC



Főbb pontok

Az EGSZB:

· üdvözli a 2025. évi stratégiai előrejelzési jelentést, ugyanakkor úgy véli, hogy az túlságosan közel áll a hagyományos politikai célkitűzésekhez, korlátozva annak értékét a hosszú távú stratégiai felkészültség szempontjából,
· hangsúlyozza, hogy a jövőbeli előrejelzési jelentéseknek foglalkozniuk kell a radikális változásokkal, az EU-n belüli globális innovációs szakadékokkal és az EU belső intézményi kihívásaival, és értékelniük kell a bővítés elmaradásának költségeit az egyre inkább biztonságvezérelt globális környezetben,
· sürgeti több, egymástól eltérő forgatókönyv szisztematikus alkalmazását a stressztesztelési stratégiák és szakpolitikai feltételezések esetében, átlátható módszertannal alátámasztva,
· javasolja, hogy hozzanak létre közös, ellenőrizhető, az egész EU-ra kiterjedő mutatókat a társadalmi-gazdasági és intézményi rezilienciára vonatkozóan, az európai szociális modell részeként támogatva a fenntartható jóllétet, és kifejezetten hivatkozva a szociális jogok európai pillérére,
· sürgeti az Európai Bizottságot, hogy foglalkozzon az uniós tőkepiacok széttagoltságával, amely korlátozza a tőke hatékony áramlását a különböző méretű vállalkozások felé, és határozottan támogatja a megtakarítási és beruházási unió gyors kiteljesítését, amely a rezilienciára vonatkozó európai stratégia központi eleme,
· kéri a vállalkozói készség, a kkv-k és a mikrovállalkozások nagyobb elismerését, nyugtázva a foglalkoztatáshoz és a regionális stabilitáshoz való alapvető hozzájárulásukat, valamint sürgeti az előrejelzés alkalmazását az innovációs hiányosságok megszüntetésére irányuló konkrét utak felvázolása érdekében,
· javasolja, hogy az előrejelzési gyakorlatok foglalják magukban a munkaerő-migráció mint alapvető gazdasági szükséglet konkrét, stressztesztelésen alapuló elemzését, tekintettel a munkaképes korú népesség előre jelzett csökkenésére, és szigorú előrejelzési munkát szorgalmaz a társadalmi rezilienciával és az integrációs kapacitással kapcsolatban,
· sürgeti a hármas környezeti válság részletesebb, előrejelzésen alapuló értékelését, és külön fejezeteket javasol az éghajlatról, a biológiai sokféleségről és a környezetszennyezésről, amelyek rövid, közép- és hosszú távú forgatókönyveket tartalmaznak,
· úgy véli, hogy egyedülálló helyzetben van ahhoz, hogy feltárja a stratégiai előrejelzés gyenge jeleit, és állandó, strukturált mechanizmust szorgalmaz, amely folyamatosan táplálja az Európai Bizottság előrejelzési munkáját, valamint közös előrejelzési gyakorlatot sürget az összes uniós intézmény által elfogadott stratégiai jövőképek kidolgozása érdekében.

	Kapcsolattartó:
	Pierluigi Brombo

	Tel.:
	+32 25469718

	E-mail:
	Pierluigi.Brombo@eesc.europa.eu


· Európai üzleti tárcák

	Előadó:
	Philip VON BROCKDORFF (Munkavállalók/MT)

	Hivatkozások:
	COM(2025) 838 final 
EESC-2025-03899-00-00-AC



Főbb pontok

Az EGSZB:
· hangsúlyozza, hogy az egyszerűsítésen túl biztosítani kell az európai üzleti tárca és a valós üzleti igények közötti összhangot,
· összehangoltabb személyazonosság-megfeleltetési és megbízatási struktúrákra, valamint a digitális személyiadat-tárca és az üzleti tárca egyértelmű megkülönböztetésére szólít fel, meghatározva azok szerepét, szabályozási hatókörét és az ágazati jogszabályokkal való kölcsönhatását,
· javasolja, hogy az európai üzleti tárca segítse elő az innovációt, és a lehető legjobban használja ki a 28. rendszerben rejlő lehetőségeket a szociális normák csökkentésének megelőzésével,
· hangsúlyozza a biztonság és az elszámoltathatóság, valamint az egyértelmű kommunikáció és a megbízhatóság biztosításának fontosságát,
· kéri az európai üzleti tárca nemzetközi működőképességének biztosítását,
· hangsúlyozza, hogy gondoskodni kell az európai üzleti tárcák kezelésével megbízott munkavállalók megfelelő védelméről,
· javasolja, hogy a tagállamok nyújtsanak ösztönzőket a kkv-k és a mikrovállalkozások számára az európai üzleti tárca bevezetéséhez,
· hangsúlyozza, hogy biztosítani kell a vállalati struktúra vagy a társulás típusát leíró nómenklatúrák jogilag pontos fordítását, hiszen ezek nemzeti szinten nagyon egyediek lehetnek.

	Kapcsolattartó:
	Marco Manfroni

	Tel.:
	+32 254 69 140

	E-mail:
	Marco.Manfroni@eesc.europa.eu





· Gépjárművek/A műszaki követelmények és vizsgálatok egyszerűsítése

	Főelőadó:

	David HAFNER (Munkavállalók csoportja/AT)

	Hivatkozások:
	COM(2025) 993 final 
EESC-2026-00266-00-00-AC



Főbb pontok

Az EGSZB:
· hangsúlyozza az európai gépjárműipar stratégiai fontosságát az ipari értékláncok, a foglalkoztatás és az innováció szempontjából, és felszólít a termelési kapacitások és a technológiai vezető szerep megerősítésére az Unió „Made in Europe” célkitűzéseivel összhangban,
· hangsúlyozza, hogy a szabályozás egyszerűsítésének teljes mértékben tiszteletben kell tartania az EU éghajlat-politikai céljait és dekarbonizációs pályáját, biztosítva ugyanakkor, hogy a meghajtási technológiák közötti különbségekre hivatkozva ne vezessenek be gyengébb biztonsági, egészségügyi vagy végrehajtási normákat,
· üdvözli, hogy iparpolitikai intézkedésként létrehozták az M1e alkategóriát a kis elektromos járművek számára, és koherens megközelítést szorgalmaz az összehasonlítható kategóriák, köztük a könnyű haszongépjárművek (N1) tekintetében,
· kiemeli a digitális menetíró készülék központi szerepét a közúti biztonság, a járművezetők jólléte és a szociális szabályok érvényesítése terén, és hangsúlyozza, hogy a mentességeknek arányosnak és korlátozottnak kell lenniük, és nem veszélyeztethetik a harmadik felek megbízásából végzett kereskedelmi fuvarozásban részt vevő járművek nyomon követését,
· felszólít a gépjárműipari csomagon belüli szabályozási koherencia biztosítására, beleértve a járművek, a töltőinfrastruktúra és a villamosenergia-hálózat közötti interoperabilitást, valamint a típusjóváhagyási szabályokkal, a RED III-mal és az elemekről, illetve akkumulátorokról szóló rendelettel való összehangolást az intelligens és kétirányú töltés (V2G) lehetővé tétele érdekében.

	Kapcsolattartó:
	Silvia Staffa

	Tel.:
	+32 2 546 8378

	E-mail:
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc226547408]MEZŐGAZDASÁG, VIDÉKFEJLESZTÉS ÉS KÖRNYEZETVÉDELEM

· GreenData4All – a térinformatikai környezeti adatokra és a környezeti információkhoz való hozzáférésre vonatkozó aktualizált szabályok


	Előadó:
	Anna SCHOEMAKERS (Civil társadalmi szervezetek/NL)


	Hivatkozások:
	COM(2025) 985 final
EESC-2025-04350-00-00-AC



Főbb pontok

Az EGSZB:
· [bookmark: _Toc225158891]üdvözli a 2007/2/EK irányelv (INSPIRE) felülvizsgálatát és a javasolt módosításokat, amelyek célja, hogy egyszerűsítsék a kötelezettségeket, megszüntessék az elavult rendelkezéseket, csökkentsék a redundanciákat és korszerűsítsék az irányítást, ugyanakkor koherens és harmonizált európai térinformációs infrastruktúrát tartsanak fenn,
· [bookmark: _Toc225158892]támogatja a felülvizsgált INSPIRE-keret összehangolását a nyílt hozzáférésű adatokról és a közszféra információinak további felhasználásáról szóló (EU) 2019/1024 irányelvvel, és üdvözli az egymást átfedő rendelkezések megszüntetését, ami egy egységes európai adatökoszisztéma irányába történő fejlődést mutat,
· [bookmark: _Toc225158893]megismétli, hogy a GreenData4All kezdeményezés keretében kezelt adatok határokon és ágazatokon átnyúlóak, és stratégiai közjavakat képeznek a tagállami és uniós szakpolitikák számára,
· [bookmark: _Toc225158894]örülne, ha a 2007/2/EK irányelv 18. cikke kifejezetten utalna a szociális partnerekre és a civil társadalmi szervezetekre, elkerülendő a tagállami szinten eltérő értelmezéseket és diszkrecionális alkalmazást,
· [bookmark: _Toc225158895]hangsúlyozza, hogy az INSPIRE-keret egyszerűsítése és korszerűsítése várhatóan évente mintegy 12 millió EUR költségmegtakarítást eredményez, így csökkenti a hatóságok számára a megfelelési költségeket, ugyanakkor mind a köz-, mind a magánfelhasználók számára megkönnyíti a nagy értékű téradatkészletekhez való hozzáférést,
· [bookmark: _Toc225158896]azt ajánlja, hogy biztosítsák a tagállamok számára a megfelelő hardver- és szoftvereszközökhöz való hozzáférést annak érdekében, hogy ugyanazokat a műszaki szabványokat és eljárásokat alkalmazhassák, és ezáltal biztosítsák az adatok interoperabilitását,
· [bookmark: _Toc225158897]rámutat, hogy a generációk közötti méltányosság elve fontos a téradatok gyűjtése, feldolgozása és közzététele során, mivel ezek célja a tartós környezeti és társadalmi hatásokkal járó szakpolitikai döntések megalapozása,
· [bookmark: _Toc225158898]rámutat, hogy a generációk közötti méltányosságba beletartozik a környezeti hatások elkerülése és a társadalmi következmények – köztük a kirekesztés kockázata a „fehér zónákban” – elkerülése. A mesterséges intelligencia potenciálisan negatív következményeire tekintettel biztosítani kell, hogy a térinformációs infrastruktúra mind a jelenlegi, mind a jövőbeli generációk számára hozzáférhető és előnyös maradjon,

· [bookmark: _Toc225158899]határozottan ajánlja, hogy a felülvizsgált INSPIRE-keret végrehajtását fokozott erőfeszítések kísérjék annak biztosítása érdekében, hogy az európai téradatok gyűjtése, tárolása, feldolgozása és védelme az Unión belül, európai joghatóság alatt történjen. 

	Kapcsolattartó:
	Alejandra Molina Saavedra

	Tel.:
	+32 25468249

	E-mail:
	Alejandra.Molinasaavedra@eesc.europa.eu 





· Ökológiai termelési szabályok – az (EU) 2018/848 rendelet célzott módosítása

	Előadó:
	Andreas THURNER (Civil társadalmi szervezetek/AT)


	Hivatkozások:
	COM(2025) 780 final
EESC-2025-04393-00-00-AC-TRA



Főbb pontok

Az EGSZB:

· támogatja az ökológiai keretrendszerre vonatkozó uniós jogszabályok pontos és célzott felülvizsgálatára irányuló európai bizottsági javaslatot, és összességében megfelelőnek és szükségesnek tartja a javasolt módosításokat;
· hangsúlyozza, hogy a javaslat valamennyi eleme fontos a kívánt eredmény eléréséhez: egy időtálló ökológiai keret létrehozásához. Ezért az alap-jogiaktus célzott felülvizsgálatát, a másodlagos jogszabályok további pontosítására és egyszerűsítésére vonatkozó ütemtervet, valamint az uniós ökológiai cselekvési terv aktualizálását egy csomagként kell kezelni, és ezeknek egymással párhuzamosan kell haladniuk.
· kitart amellett, hogy a jogszabályi változások nem vezethetnek további adminisztratív terhekhez a gazdasági szereplők számára, hanem inkább hozzá kell járulniuk az egyszerűsítéshez, miközben fenntartják az uniós ökológiai szabvány integritását;
· javasolja az európai bizottsági javaslat gyors elfogadását annak érdekében, hogy az ökológiai termelés, a címkézés, a tanúsítás és a kereskedelem területén egyszerűsítést és jogbiztonságot lehessen biztosítani a gazdasági szereplők és az érdekelt felek számára.

	Kapcsolattartó:
	Arturo Iñiguez

	Tel.:
	+32 2 546 8768

	E-mail:
	Arturo.Iniguez@eesc.europa.eu





· Környezetvédelmi omnibusz csomag – Az adminisztratív terhek egyszerűsítése a környezetvédelmi jogszabályokban

	Előadó:
	Felipe MEDINA (Munkáltatók csoportja/ES)

	
	

	Hivatkozások:
	COM(2025) 980 final 
COM(2025) 981 final
COM(2025) 982 final
 COM(2025) 983 final
COM(2025) 984 final
COM(2025) 986 final
EESC-2025-03982-00-00-AC



Főbb pontok

Az EGSZB:
· [bookmark: _Toc225158900]úgy véli, hogy az egyszerűsítés hozzájárulhat a szabályozási keret hatékonyságának és eredményességének javításához, ugyanakkor elősegítheti az európai gazdaság versenyképességét és rezilienciáját a zöld átállás során, feltéve, hogy a meglévő vívmányok alapvető célkitűzései és ambíciószintje megmarad,
· [bookmark: _Toc225158901]úgy ítéli meg, hogy a jogalkotási aktusokban feltárt rendszerszintű problémáknak a felülvizsgálat során történő megoldásával az EU mind környezetvédelmi céljait, mind gazdasági rezilienciáját erősítheti,
· [bookmark: _Toc225158902]megjegyzi, hogy az egyszerűsítési intézkedéseknek elsősorban a párhuzamosságok csökkentését és a formátumok harmonizálását kell célul kitűzniük, anélkül azonban, hogy megszüntetnék a környezeti hatások nyomon követésére vonatkozó kötelezettséget,
· [bookmark: _Toc225158903]úgy véli, hogy az egyszeri adatszolgáltatás elvének szisztematikus alkalmazása az uniós környezetvédelmi irányítás sarokkövévé kell, hogy váljon. Ennek az elvnek az értelmében minden adatot csak egyszer kell megadni, és a különböző szabályozási keretekben újrafelhasználni,
· [bookmark: _Toc225158904]hangsúlyozza, hogy észszerűsíteni kell az engedélyezési és jóváhagyási eljárásokat, biztosítva a tevékenységek nagyságrendje, időtartama és kockázata, valamint az előírt adminisztratív követelmények közötti arányosságot,
· [bookmark: _Toc225158905]megerősíti, hogy fontos a konzultáció, valamint az uniós szintű iránymutatások, a gyakran ismételt kérdések és a végrehajtási jogi aktusok időben, a hatálybalépés előtt történő közzététele,
· [bookmark: _Toc225158906]arra kéri az Európai Bizottságot, hogy fontolja meg az omnibusz javaslat teljes körű és átfogó hatásvizsgálatának elvégzését,
· [bookmark: _Toc225158907]megjegyzi, hogy minden projektnek továbbra is teljes körű környezeti értékelésen kell átesnie,
· [bookmark: _Toc225158908]üdvözli, hogy a tagállamok eldönthetik, hogy előírják-e a harmadik országokban letelepedett gyártók számára, hogy a kiterjesztett gyártói felelősség tekintetében meghatalmazott képviselőt jelöljenek ki,
· [bookmark: _Toc225158909]bízik abban, hogy a valódi egyszerűsítés érdekében a jogszabályok és a jövőbeli omnibusz intézkedések végrehajtása során el kell ismerni a betétdíjas rendszerek és az újrahasznosítási intézkedések hozzájárulását,
· [bookmark: _Toc225158910]ismételten hangsúlyozza, hogy az állattartó gazdaságokra vonatkozó küszöbértéket egy az állattenyésztési technikákra vonatkozó új, átfogó hatásvizsgálat alapján meg kell emelni.

	Kapcsolattartó:
	Gaizka Malo Elcoro-Iribe

	Tel.:
	+32 25468526

	E-mail:
	Gaizka.MaloElcoro-Iribe@eesc.europa.eu




· A generációs megújulásra vonatkozó stratégia

	Főelőadó:
	Arnold PUECH d’ALISSAC (Munkáltatók csoportja/FR)

	

	Hivatkozások:
	COM(2025) 872 final
EESC-2025-03547-00-00-AC

	
	


Főbb pontok


Az EGSZB:

· üdvözli a mezőgazdaság generációs megújulására vonatkozó európai bizottsági stratégiát, ám kéri, hogy ez legyen előíróbb jellegű és kötelezze a tagállamokat arra, hogy nemzeti kereteiket hozzák összhangba a stratégiában foglalt ajánlásokkal,
· komoly aggodalmának ad hangot a KAP jövőbeli költségvetésének csökkentése miatt, és nyomatékosan kijelenti, hogy a generációs megújulás nem valósítható meg egy megfelelően finanszírozott és megerősített közös agrárpolitika, illetve anélkül, hogy a KAP fiatal mezőgazdasági termelők számára elkülönítendő 6%-os előirányzatát kötelező minimummá tennék,
· az életképes, reziliens és befektetésre méltó mezőgazdasági vállalkozások biztosítása érdekében szorgalmazza a létező KAP-eszközök (jövedelemtámogatás, tevékenységkezdési támogatás, beruházástámogatás és kockázatkezelési eszközök) konszolidálását és megerősítését,
· hangsúlyozza, hogy a földhöz, a finanszírozáshoz és a tisztességes piaci feltételekhez való hozzáférés – különösen kötelező szerződéskötés és megerősített termelői szervezetek révén történő – biztosítása a fiatal mezőgazdasági termelők gazdasági fenntarthatóságának alapvető előfeltétele,
· kiemeli a megerősített mezőgazdasági alapképzés és az egész életen át tartó mezőgazdasági képzés, a jobb készségfejlesztés és az uniós mobilitási programokban való fokozott részvétel fontosságát a gazdálkodás mint karrier vonzerejének növelése érdekében,
· hangsúlyozza, hogy a generációs megújulás a megfelelő szolgáltatásokat, lakhatást, konnektivitást és életminőséget kínáló dinamikus vidéki területektől függ,
· hatékony utódlási, nyugdíjazási és korengedményes nyugdíjazási mechanizmusokat szorgalmaz, amelyek biztosítják a méltóságteljes távozást, megkönnyítik a mezőgazdasági üzemek átruházását, és megakadályozzák a KAP-kifizetések és -nyugdíjak felhalmozódását.

	Kapcsolattartó: 
	Nicolas Stenger

	Tel.:
	+32 2 546 8152

	E-mail:
	Nicolas.Stenger@eesc.europa.eu  





· A vízügyi rezilienciára vonatkozó uniós stratégia és az éghajlatváltozás hatásaival szembeni rezilienciára és kockázatkezelésre vonatkozó európai integrált keret

	Főelőadó:
	Anastasis YIAPANIS (Civil társadalmi szervezetek csoportja – CY)

	
	

	Hivatkozások:
	Feltáró vélemény az EU Tanácsa ciprusi elnökségének felkérésére
EESC-2025-03736-00-00-AC



Főbb pontok

Az EGSZB:

· úgy véli, hogy a biztonságos, megfizethető vízhez és a megfelelő higiéniás létesítményekhez való egyetemes hozzáférés biztosítása az EU alapvető kötelezettségvállalása kell, hogy maradjon,
· hangsúlyozza, hogy a vízügyi reziliencia és az éghajlatváltozáshoz való alkalmazkodás kölcsönösen erősítik egymást, és egy egyedi és koherens szakpolitikai keret révén kell kezelni őket,
· az éghajlatváltozás hatásaival szembeni rezilienciára vonatkozó keret megerősítését szorgalmazza, hogy az teljes mértékben kiegészítse a vízügyi rezilienciára vonatkozó stratégiát, és összhangban legyen a nemzetközi kötelezettségvállalásokkal,
· megjegyzi, hogy a megelőzésnek és a felkészültségnek az uniós víz- és éghajlat-politikák szervező elvévé kell válnia,
· kéri, hogy az uniós jogalkotási folyamatok során szisztematikusan alkalmazzanak „víztesztet”, biztosítva, hogy a kulcsfontosságú ágazatokra vonatkozó javaslatokat értékeljék a vízre gyakorolt hatásuk szempontjából, és hogy azok összhangban legyenek a vízügyi rezilienciára vonatkozó európai stratégia célkitűzéseivel,
· szorosabb határokon átnyúló együttműködést szorgalmaz, amely megosztott adatokon, közös protokollokon és szolidaritási mechanizmusokon alapul, a szomszédos nem uniós országokkal is,
· kiemeli, hogy az agrárpolitikának prioritásként kell kezelnie a fenntartható vízgazdálkodást, míg az iparpolitikáknak ösztönözniük kell a hatékony vízrendszerek bevezetését,
· arra kéri az Európai Bizottságot, hogy tegyen javaslatot egy olyan átfogó rendeletre, amely egyértelmű vízhasználati hierarchiát állapít meg, prioritásként kezelve az alapvető emberi szükségleteket, az ökoszisztéma védelmét és a fenntartható gazdasági tevékenységeket,
· hangsúlyozza, hogy a természetalapú megoldásokat a vízügyi reziliencia, valamint az éghajlatváltozáshoz való alkalmazkodás és annak mérséklése központi pilléreként széles körben kell alkalmazni,
· úgy véli, hogy a regionális és várostervezésben vízérzékeny tervezést kell alkalmazni,
· hangsúlyozza, hogy a következő többéves pénzügyi keretnek egyértelműen prioritásként kell kezelnie a vízügyi rezilienciát, különösen a súlyos vízhiánnyal küzdő régiókban,
· hangsúlyozza, hogy a vízügyi reziliencia elérése és az éghajlatváltozáshoz való alkalmazkodás képzett munkaerőt is igényel. Tartós beruházásokra van szükség az oktatás és képzés terén a vízgazdálkodás, az éghajlatváltozáshoz való alkalmazkodás, a digitális nyomon követés és a természetalapú megoldások terén fennálló készséghiányok kezelése érdekében.

	Kapcsolattartó: 
	Gaizka Malo Elcoro-Iribe

	Tel.:
	+32 25468526

	E-mail:
	Gaizka.MaloElcoro-Iribe@eesc.europa.eu


· Az importáruk karbonintenzitását ellensúlyozó mechanizmus (CBAM) felülvizsgálata


	Előadó:
	Teppo SÄKKINEN (Munkáltatók csoportja/FI)

Főbb pontok

Az EGSZB:

· [bookmark: _Toc225158911]megerősíti, hogy elkötelezett az uniós éghajlat-politikai célok mellett, és hogy támogatja a kibocsátáskereskedelmi rendszert (ETS), amely a dekarbonizáció előmozdításának kulcsfontosságú eszköze,
· [bookmark: _Toc225158912]hangsúlyozza, hogy határozottan kezelni kell a kibocsátásáthelyezés kockázatát, és gondosan nyomon kell követni a CBAM hatásait, a kibocsátásáthelyezés mérséklésére való képességét és az ingyenes kibocsátási egységek fokozatos csökkentését,
· [bookmark: _Toc225158913]megismétli, hogy támogatja a CBAM hatályának kiterjesztését annak elkerülése érdekében, hogy a kibocsátásáthelyezés kockázata az értéklánc későbbi szakaszaiba helyeződjön át,
· [bookmark: _Toc225158914]arra kéri az Európai Bizottságot, hogy helyezzen nagyobb hangsúlyt a végrehajtásra, és fontolóra kell venni egy korlátozott átmeneti időszak bevezetését a továbbfeldolgozott termékekre való kiterjesztést illetően,
· [bookmark: _Toc225158915]támogatja az Európai Bizottság által javasolt kijátszásellenes intézkedéseket, és arra kéri az Európai Bizottságot és a tagállamokat, hogy sürgősen lépjenek fel annak érdekében, hogy több hitelesítő álljon rendelkezésre,
· [bookmark: _Toc225158916]megjegyzi, hogy a piaci és beruházási bizonytalanság elkerülése érdekében világosan kell megfogalmazni az újonnan javasolt 27a. cikket, amely súlyos és előre nem látható körülmények esetén lehetővé teszi egyes áruk ideiglenes kivételét a CBAM hatálya alól. A 27a. cikk alkalmazása esetén kiegészítő intézkedéseket kell végrehajtani a kibocsátásáthelyezés és a dekarbonizációra gyakorolt negatív hatások megelőzése érdekében;
· [bookmark: _Toc225158917]megismétli, hogy a CBAM éghajlat-politikai eszköz, melynek fő célja, hogy költséghatékony módon hozzájáruljon a globális éghajlat-politikai célkitűzésekhez; hangsúlyozza, hogy a CBAM elsődleges célja nem lehet az, hogy maximalizálják vele az uniós saját források beszedését,
· [bookmark: _Toc225158918]hangsúlyozza, hogy hosszú távú operatív mechanizmusokra van szükség ahhoz, hogy az EU ETS keretében történő ingyenes kiosztás fokozatos megszüntetését követően támogassák az európai exportorientált ágazatokat,
· [bookmark: _Toc225158919]javasolja, hogy az EU működjön együtt a kereskedelmi partnerekkel, különösen a fejlődő országokkal, hogy támogassa őket abban, hogy meg tudjanak felelni a CBAM-nek, megbízható kibocsátási adatokat tudjanak biztosítani és szén-dioxid-árazási rendszereket tudjanak elfogadni.

[bookmark: _Toc226547409]IPARI SZERKEZETVÁLTÁS KONZULTATÍV BIZOTTSÁGA

· Az akkumulátoripar fellendítésére irányuló stratégia

	Előadó:
	Jason DEGUARA (Munkavállalók csoportja/MT)

	Társelőadó:
	Marco MENSINK (NL/1. kategória)

Főbb pontok

Az EGSZB:

· támogatja az akkumulátoripar fellendítésére irányuló stratégiát Európa akkumulátor-értékláncának megerősítése érdekében, de egyértelműbb prioritásokat, erősebb eszközöket és az elektromos járművek akkumulátorain túlmutató hatályt szorgalmaz,
· hiteles hosszú távú uniós finanszírozási terv kidolgozására szólít fel, erősebb bizottsági és tagállami támogatással, többek között a következő többéves pénzügyi kereten keresztül,
· hangsúlyozza, hogy a „Made in Europe” megnevezésnek magas színvonalú és szigorú szociális és környezetvédelmi normákat kell jeleznie, és hogy a projektek versenyképes óriásgyárakká való bővítéséhez időben történő finanszírozásra van szükség, megvalósítható feltételek, összehangolt engedélyezési és piacra jutási eszközök, valamint az EU-ban értékesített valamennyi termék esetében egyenlő végrehajtás mellett,
· inkluzív ökoszisztéma-alapú megközelítést szorgalmaz, amely a nagy üzemek mellett támogatja a kkv-kat, a beszállítókat és az újrafeldolgozókat is, és hangsúlyozza, hogy az állami támogatást a minőségi munkahelyekhez, a teljes körű uniós megfeleléshez és a szociális jogok európai pilléréhez kell kötni,
· javasolja, hogy az uniós szakértelem kiépítése érdekében kapcsolják össze az állami támogatásokat, közbeszerzéseket és támogatásokat a technológiatranszferrel és a helyi tartalmi feltételekkel,
· kéri, hogy a kapacitásbővítéshez több bontási és újrafeldolgozási kapacitás, az új generációs technológiák finanszírozása, összehangoltabb gyűjtés és olyan intézkedések társuljanak, amelyek gazdaságilag vonzóvá teszik az újrafeldolgozást,
· kéri, hogy a K+I részesítse előnyben a kritikus vegyi anyagokra és az EU-ban gyártott gépekre vonatkozó kísérleti projekteket és a maga nemében első gyártósorokat, és finanszírozza a nátriumos és más nem lítiumos összetételű termékeket,
· az elemek, illetve akkumulátorok anyagbiztonságával kapcsolatos munkafolyamatokat javasol az egyértelmű közbeszerzési és megfelelőségi szabványok meghatározása, a széttagoltság csökkentése és a hatékony gyártás támogatása érdekében, összhangban az uniós és nemzetközi szabályokkal,
· figyelmeztet arra, hogy a gyors bővüléshez erősebb munkahelyi egészségvédelemre és biztonságra van szükség, beleértve a megfelelő személyzetet, a képzést, a megelőző beruházásokat, az egyértelmű veszélyesanyag-dokumentációt, a hatékony ellenőrzéseket (többek között a migráns és utazó munkavállalók esetében), valamint a munkavállalók erőteljes részvételét és a szociális párbeszédet.

· Az európai biotechnológiai jogszabály és a géntechnológiával módosított mikroorganizmusokról szóló kísérő irányelv

Főbb pontok

Az EGSZB:

· célzott beruházásokat szorgalmaz az egészségügyi biotechnológiai K+I-be és termelésbe, határozottabb uniós támogatást kér a biotechnológiai klaszterek és a bővítést lehetővé tevő eszközeik számára, és szeretné, ha az uniós biotechnológiai stratégiát beépítenék valamennyi kapcsolódó uniós kezdeményezésbe,
· úgy véli, hogy az EU-ban az Európai Gyógyszerügynökségnek (EMA) kellene lennie az egyetlen hatóságnak, amely a gyógyszerek engedélyezésével foglalkozik, és üdvözli a szabályozói tesztkörnyezeteket, amelyek fogalommeghatározásai összhangban vannak az EMA definícióival és tesztelik a társadalmi elfogadhatóságot,
· támogatja az egyéves kiegészítő oltalmi tanúsítványokat, amennyiben az adott termék innovatív, az EU-ban állítják elő, és jelentősen eltérő hatásmechanizmussal rendelkezik, valamint biztonságossági és hatékonysági szintje legalább egyenértékű az ugyanazon betegség kezelésére az EU-ban engedélyezett gyógyszerkészítményekével,
· üdvözli a „tőkeerősítő” pénzügyi kísérleti projektet és állandó eszközt szorgalmaz a késői szakaszban nyújtandó támogatáshoz, amelyben az EBB juttatja célba a finanszírozást. Jobban harmonizált szabályokra van szükség a tőke kapcsán, ösztönözni kell a tudományos élet és az ipar közötti transzfereket, és egyszerűsített támogató hálózatot kell kialakítani a további finanszírozás biztosítása és az átfedések elkerülése érdekében,
· támogatja az „alapértelmezésben digitális” elvet és a mesterséges intelligencia klinikai vizsgálatokban való arányos használatát. Üdvözli az uniós klinikai vizsgálati rendszer javítását, ugyanakkor egyszerű, világos és kiszámítható keretet, az EU digitális és MI-stratégiáival jobb összhangot és emberi döntéshozatalt szorgalmaz,
· üdvözli a biológiai biztonságra helyezett hangsúlyt, és nyomonkövethetőséget és nemzetközi együttműködést szorgalmaz az érzékeny technológiák kapcsán, olyan arányos ellenőrzésekkel, mint a végfelhasználók engedélyezése és a „kábítószer-prekurzorokra” vonatkozóakhoz hasonló eljárások; a géntechnológiával módosított mikroorganizmusokon alapuló innováció kapcsán eseti alapú kockázatértékelést javasol az elővigyázatosság elve szerint, a kimutathatóságra és a visszafordíthatóságra vonatkozó biztosítékok mellett,
· figyelmeztet arra, hogy az egyszerűsítés nem válhat a dereguláció szinonimájává; kéri a munkavállalók, a környezet és a munkahelyi egészségvédelem és biztonság védelmének fenntartását, továbbá a biotechnológiai alkalmazások szigorú, független és forgalomba hozatal előtti értékelését – a biológiai védelemre és a bioetikai aggályokra is kiterjedve –, a késedelmek elkerülése érdekében megfelelő uniós forrásokkal támogatva,
· kiemeli a preventív orvoslás szerepét; kéri az oltóanyag-kutatási infrastruktúra és koordináció megerősítését; gyorsított eljárások, arányos követelmények és inkluzív módszerek beépítését ajánlja a gyermekgyógyászati és ritka betegségekkel kapcsolatos vizsgálatokat illetően; valamint inkluzív párbeszédet szorgalmaz az érdekelt felekkel, és javasolja, hogy jobban hangolják össze a nemzeti orvosi etikai bizottságok munkáját.

· Az európai védelmi készültségre vonatkozó ütemterv

Főbb pontok

Az EGSZB:

· támogatja egy átfogó európai védelmi stratégia kidolgozását, válaszul a háború Európába való visszatérésére és a változó geopolitikai rivalizálásra,
· hangsúlyozza, hogy a hiteles európai védelemnek a demokratikus elszámoltathatóságon, az átláthatóságon és a polgári felügyeleten kell alapulnia,
· felszólít a védelmi készültség egész társadalomra kiterjedő megközelítésére, beleértve egy európai védelmi készségfejlesztési paktum és szigorú munkaügyi normák életre hívását,
· üdvözli a védelmi készültségi ütemterv strukturált megközelítését, de sajnálatát fejezi ki amiatt, hogy a haditengerészeti védelem nem képezi az EU védelmi készültségi architektúrájának kulcsfontosságú elemét,
· kéri, hogy a védelmi készültség kezelje prioritásként a kritikus képességi területeket, valamint a kritikus infrastruktúrák, például a kikötők és a vasutak védelmét,
· sürgeti az EU-t, hogy az európai védelmi technológiai és ipari bázis megerősítése és optimalizálása, az együttműködés fokozása, a közös közbeszerzés előmozdítása, a külföldi függőségek csökkentése és az ellátási lánc rezilienciájának javítása révén számolja fel a széttagoltságot,
· óva int a nemzeti protekcionizmustól a védelmi beszerzések terén, és támogatja egy állandó európai közös közbeszerzési platform létrehozását az interoperabilitás, a hatékonyság és a méretgazdaságosság javítása érdekében a tagállamokban,
· felszólít a védelmi felszerelések közös szabványokon, átláthatóságon és az állami és magánvállalkozások közötti egyenlő versenyfeltételeken alapuló valódi egységes piacának létrehozására, ugyanakkor célzott támogatást nyújtva a kkv-knak és az innovatív vállalatoknak,
· javasolja, hogy 2027-ig hozzanak létre egy teljes mértékben integrált uniós katonai mobilitási térséget harmonizált közlekedési, vám- és infrastrukturális szabályok, mérhető teljesítménymutatók és a határokon átnyúló katonai mozgásokra vonatkozó egyablakos vámkezelési rendszer révén,
· hangsúlyozza, hogy összehangolt uniós finanszírozási eszközök révén meg kell erősíteni a védelmi ipari kapacitást.

· Az európai védelmi ipar átalakításának ütemterve


	Előadó:
	Maurizio MENSI (Civil társadalmi szervezetek/IT)

	Társelőadó:
	Christophe TYTGAT (Munkáltatók csoportja/BE)

	
	

	Hivatkozások:
	COM(2025) 845 final
EESC-2026-00134-00-00-AC



Főbb pontok

Az EGSZB:

· teljes mértékben támogatja az uniós védelmi ipar átalakítására vonatkozó ütemterv elfogadását, és úgy véli, hogy az kulcsfontosságú eszköz Európa védelmi készültségének és ipari kapacitásának megerősítéséhez,
· kéri, hogy az ütemterv központi célkitűzéseként állítsák vissza az európai ipari stratégiai autonómiát, lehetővé téve az EU számára, hogy reziliens és méretezhető ellátási láncokkal rendelkező kritikus védelmi rendszereket tervezzen, gyártson, tartson fenn és fejlesszen,
· hangsúlyozza, hogy a technológiai szuverenitást meg kell erősíteni a tudás, a készségek, a mérnöki tudományok, a szellemi tulajdon, a technológiatranszfer és a termelési kapacitások terén a teljes védelmi ellátási láncban betöltött vezető szerep révén, beleértve a kritikus fontosságú nyersanyagokat is,
· hangsúlyozza, hogy az ütemterv finanszírozása nem áshatja alá az európai védelmi technológiai és ipari bázist (EDTIB) támogató meglévő programokat, és nem veszélyeztetheti az EU társadalmi, digitális és környezeti átállással kapcsolatos célkitűzéseit,
· javasolja, hogy a védelmi ipari bázis átalakítása a tágabb európai ipari ökoszisztéma javát szolgálja azáltal, hogy bevonja a kkv-kat, az induló innovatív vállalkozásokat és a kettős felhasználású ágazatokat, például a fejlett feldolgozóipart és a gépjárműipart,
· sürgeti a tagállamokat, hogy mozdítsák elő a közös közbeszerzést, és dolgozzanak ki közös kereteket a védelmi technológiák minősítésére és tanúsítására a széttagoltság csökkentése, a telepítés felgyorsítása és az interoperabilitás megerősítése érdekében,
· hangsúlyozza, hogy egyszerűsíteni kell a szabályozási és adminisztratív eljárásokat, ugyanakkor meg kell őrizni az átláthatóságot, az egyenlő bánásmódot, valamint a hatékony és eredményes pénzgazdálkodást a védelmi innovációs és közbeszerzési programokban,
· támogatja a készségfejlesztés, a munkavállalói mobilitás és az átképzés megerősítésére irányuló intézkedéseket, különösen annak lehetővé tételét, hogy a szomszédos ágazatokban dolgozó munkavállalók összehangolt oktatási, képzési és egész életen át tartó tanulási kezdeményezések révén áttérjenek a védelmi vonatkozású iparágakra.

	Kapcsolattartó:
	Laia Tomas Vinardell

	Tel.:
	+ 32 25469149

	E-mail:
	Laia.TomasVinardell@eesc.europa.eu

